بیر نفر اون و بال آلیب،مئشه یه ساری گئدیردی.
سوروشدولاركی:"اوردا نه ایشین وار؟"
دئدی كی: " من اووچویام".
سوروشدولاركی:" نییه بال آپاریرسان؟"
دئدی: " آیی نین،بالدان خوشوگلیر.بیر آز بال قویاجاغام
آغاجین اوستونه،بیر آزدا یاخاجاغام آغاجین گؤوده سینه."
سوروشدولار:"یاخشی،نه اولسون؟منظورون ندیر؟"
دئدی:"آیی بال یئمك اوچون،آغاجادیرماشاجاق.ائله كی
بالی یئدی،كئفلی – كئفلی آغاجدان ائنه جك،اوندا بال بدنینه سوواشاجاق."
سوروشدولاركی:"پس او اونو نه اوچون آپاریرسان؟"
دئدی:"اونودا تؤكه جه ییم آغاجین دیبینه.آیی ائله كی
آغاجدان ائندی دوشه جك اونون اوستونه،باشدان آیاغا اون اولاجاق.سونرا دوروب گئده
جك اوینه. من ده دالیسیجا.یئكه زیرپی آیی ائوه گیرنده سونرا گئده جك آینانین
قاباغیندا دایاناجاق اؤزونه باخاجاق، گؤره جك باشدان آیاغا آغ-آپاغ اؤلوب.ائله
بیله جك كی قوطب آیی سیدبر.دئیه جك:"من كی قوطب آیی سییام ،بس بوردا نه ایشیم
وار".یوكون چاتاجاق گئده جك قوطبه ساری. من ده دالیسیجا. ائله كی یئتیشدی
قوطبه،بدنی دوناجاق داها حركت ائله یه بیلمه یه جك،اوندا من ده یتیشیب اؤنو شیكار
ائده جگم."
ایندی من بیلمیرم بو كیمین حئكایه سیدیر. اگر سیز
بیلیرسیزبیزی ده جریاندا قویون.
بؤلوم لر:
حئكایه لر
،
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk